सेंसेक्स 63 अंक चढ़कर 65,344 पर बंद, साइएंट DLM के शेयर ने लिस्ट होते ही दिया 52% का रिटर्न
BSE NSE Sensex Today, Stock Market Latest Updates  हफ्ते के पहले कारोबारी दिन यानी आज सोमवार (10 जुलाई) को शेयर बाजार में तेजी देखने को मिल रही है। सेंसेक्स 202 अंक चढ़कर 65,482 के स्तर पर खुला है। व
हफ्ते के पहले कारोबारी दिन यानी आज सोमवार (10 जुलाई) को शेयर बाजार में तेजी देखने को मिली है। सेंसेक्स 63 अंक चढ़कर 65,344 के स्तर पर बंद हुआ। वहीं निफ्टी में भी 24 अंकों की तेजी रही। ये 19,355 के स्तर पर बंद हुआ।
सेंसेक्स के 30 शेयरों में से 20 में गिरावट और 10 में तेजी देखने को मिली है। सोमवार को रुपया अमेरिकी डॉलर के मुकाबले 3 पैसे मजबूत होकर 82.58 रुपए पर बंद हुआ।
साइएंट DLM के शेयर ने लिस्ट होते ही दिया 52% का रिटर्न
शेयर बाजार में एक और शेयर को धमाकेदार लिस्टिंग हुई है। साइएंट DLM ने बाजार में मजबूत एंट्री ली है। NSE पर शेयर 403 रुपए के भाव पर लिस्ट हुआ है, जोकि 52% का प्रीमियम है, क्योंकि शेयर का इश्यू प्राइस 265 रुपए का था। BSE पर शेयर 401 रुपए के भाव पर लिस्ट हुआ है। यानी लिस्टिंग होते ही निवेशकों को हर शेयर 138 रुपए का तगड़ा प्रॉफिट हुआ है।
कच्चे तेल में मजबूती
बीते हफ्ते सऊदी, रूस और अल्जीरिया के उत्पादन कटौती के ऐलान से कच्चे तेल को सपोर्ट मिला है। ब्रेंट क्रू़ड फिलहाल 78 डॉलर प्रति बैरल के आसपास कारोबार कर रहा है। WTI क्रूड 73.50 डॉलर प्रति बैरल पर ट्रेड कर रहा है।
शुक्रवार को बाजार ने बनाया था ऑल टाइम हाई
आज यानी शुक्रवार (7 जुलाई) को बाजार ने फिर से नया ऑल टाइम हाई बनाया है। कारोबार के दौरान सेंसेक्स 65,898.98 के स्तर तक पहुंचा। इससे पहले सेंसेक्स का ऑल टाइम हाई 65,832.98 था। निफ्टी ने कारोबार को दौरान 19,523.60 के स्तर को छुआ। इससे पहले इसका ऑल टाइम हाई 19,512 था जो गुरुवार को बना था।
हालांकि, बाद में बाजार में गिरावट देखने को मिली। सेंसेक्स 505 अंक गिरकर 65,280 के स्तर पर बंद हुआ। वहीं निफ्टी में भी 165 अंकों की गिरावट रही। ये 19,331 के स्तर पर बंद हुआ।
